***მენეჯმენტის სამაგისტრო პროგრამა - შიდა საუნივერსიტეტო გამოცდა***

სამაგისტრო პროგრამაზე ჩარიცხვის მსურველი აპლიკანტები სპეციალობაში გამოცდას აბარებენ უნივერსიტეტის მიერ შერჩეული კომისიის წევრებთან **გასაუბრების ფორმატში.**

აპლიკანტის აკადემიური მონაცემების დადგენის მიზნით გასაუბრების მსვლელობისას აპლიკანტმა უნდა უპასუხოს კომისიის წევრთა მხრიდან დასმულ თემატურ და კარიერულ კითხვებს და გამოავლინოს:

* ბიზნესის ადმინისტრირების და ორგანიზაციული მენეჯმენტის საკვანძო საკითხების გარშემო ცოდნა (რაც მნიშვნელოვანია საგანმანათლებლო პროგრამაზე სწავლის გაგრძელებისა და პროგრამის წარმატებით დასრულებისათვის)
* კომპლექსური ხედვის, კრიტიკული აზროვნებისა და გადაწყვეტილების მიღების უნარი
* ეფექტური კომუნიკაციისა და დროის მართვის უნარი
* მენეჯმენტის სამაგისტრო პროგრამაზე სწავლის მოტივაცია - პროფესიული ინტერესის სფერო, კარიერიული და აკადემიური გეგმები

გასაუბრების პროცესში აპლიკანტის აკადემიური მონაცემების დადგენის მიზნებისათვის თემატური საკითხები შერჩეულია ბიზნესის მართვისა და ორგანიზაციული მენეჯმენტის სფეროსთან დაკავშირებული საკვანძო თემების მიხედვით.

**აპლიკანტის შეფასება:**

გასაუბრების პროცესში კანდიდატი ფასდება 25 ქულიანი სისტემით.

**გამოცდა სპეციალობაში ჩაბარებულად ჩაითვლება იმ შემთხვევაში, თუ აპლიკანტი დააგროვებს ჯამური ქულების 50%-ზე მეტს.**

გასაუბრების შეფასების კრიტერიუმები და თითოეულის შეფასება ქულობრივად:

|  |  |
| --- | --- |
| ბიზნესის ადმინისტრირების და ორგანიზაციული მენეჯმენტის საკვანძო საკითხების გარშემო ცოდნა | მაქსიმალური შეფასება - 10 ქულა |
| კომპლექსური ხედვის, კრიტიკული აზროვნების და გადაწყვეტილების მიღების უნარი | მაქსიმალური შეფასება - 6 ქულა |
| ეფექტური კომუნიკაციისა და დროის მართვის უნარი | მაქსიმალური შეფასება - 4 ქულა |
| მენეჯმენტის სამაგისტრო პროგრამაზე სწავლის მოტივაცია - პროფესიული ინტერესის სფერო, კარიერიული და აკადემიური გეგმები | მაქსიმალური შეფასება - 5 ქულა |
|  | ჯამში: 25 ქულა |

**სპეციალობაში გასაუბრებისათვის მოსამზადებლად რეკომენდებული თემატიკა**

* ბიზნესის არსი, როლი და მნიშვნელობა, ბიზნესის სახეები, ორგანიზაციულ-სამართლებრივი და სტრუქტურული ფორმები; ბიზნესის გარემო, ბიზნესში ჩართული სუბიექტები,; სახელმწიფოს როლის ბიზნესის რეგულირებაში; ბიზნეს-საქმიანობისას გასათვალისწინებელი საკვანძო საკითხები;
* ეკონომიკურ განვითარებაზე მოქმედი გარე ფაქტორები; ეკონომიკის პრობლემები; სახელმწიფოს ეკონომიკური ფუნქციები, მიკრო და მაკროეკონომიკის ეკონომიკის არსი და მნიშვნელობა
* ორგანიზაციები და მართვა: ორგანიზაციის არსი, სახეები, ორგანიზაციის საქმიანობაზე ზემოქმედი ძირითადი ფაქტორები; მენეჯმენტის ძირითადი მეთოდები და ფუნქციები, მათი როლი და მნიშვნელობა; ორგანიზაციული მენეჯმენტის ძირითადი ფუნქციონალური სფეროები (პერსონალი; ოპერაციები; ბაზრები; სტრატეგია; ფინანსები), მათი მართვის სპეციფიკა

**რეკომენდირებული სახელმძღვანელო ლიტერატურა სპეციალობაში გასაუბრებისათვის:**

1. **რობინსი ს., კოულტერი მ., მენეჯმენტი.** მე 12 გამოც. თარგმ, თსუ, 2019
2. **შენგელია თ., ბიზნესის ადმინისტრირების საფუძვლები. თბ.,** 2018წ. (ელ.რესურსი ხელმისაწვდომია შემდეგ ელ-მისამართზე: <http://bpa.ge/book/book95.pdf>
3. **მენქიუ გ**. **ეკონომიკის პრინციპები,** თბ. 2008 წ. (ელ.რესურსი ხელმისაწვდომია შემდეგ ელ-მისამართზე: <https://www.academia.edu/11233909/%E1%83%92%E1%83%A0%E1%83%94%E1%83%92%E1%83%9D%E1%83%A0%E1%83%98_%E1%83%9B%E1%83%94%E1%83%9C%E1%83%A5%E1%83%98%E1%83%A3>